ཞང་བློན་རྣམས་ལའང་གསེར་དངུལ་གྱི་ཡི་གེ་སོགས་གོ་ཐོབ་རིམ་ཅན་དུ་ཡོད་པ་ཞིག་སྟེ།ཞང་བློན་ཆེན་པོ་རྣམས་ནི་བློན་ཀ་བའི་རིགས་སུ་གཏོགས་པ་སྟེ་ཡིག་རྣམས་སུ་བློན་ཀཞེས་ཀྱང་སྦྱོར་སྲོལ་ཡོད།དེ་རྣམས་ནི་བཙན་པོ་དང་ཐད་ཀར་ཐུག་འཕྲད་བྱས་ཆོག་ཅིང་མངའ་རིས་ཀྱི་དོན་བྱ་གང་ཡིན་ལ་བཀའ་ཕབ་ནས་ཕྱག་རྒྱ་བཀྱེ་བའི་དབང་ཆ་ཡོད་པ་ཡིན་ལ་གྲོངས་དུས་སུ་བང་སོ་བརྩིགས་པའི་གོ་ཐོབ་ཀྱང་ཡོད་པ་ཡིན།མདོར་ན་ཞང་བློན་ནི་བོད་ཀྱི་བཙན་པོའི་དུས་ཀྱི་ཆབ་སྲིད་པ་ངོ་མ་དེ་ཡིན་ཞེས་བཤད་འདོད་པ་མཐར་ཐུག་གི་དམིགས་བྱ་ཡིན།